| *Felis bieti*Gato chinés do deserto, gato montés chinés, gato de Biet |
| --- |
| *Felis bieti* no zoo de Qinghai-Tibet Plateau, Xining, Qinghai (China) |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Infraclase: | Placentalia |
| Orde: | Carnivora |
| Suborde: | Feliformia |
| Familia: | Felidae |
| Subfamilia: | Felinae |
| Tribo: | Felini |
| Xénero: | *Felis* |
| Especie: | ***F. bieti*** |

 |
| Nome binomial |
| ***Felis bieti***Milne-Edwards, 1892 |
| Área de distribución de Feli bietiÁrea de distribución de *Feli bieti*Área de distribución de *Feli bieti* |
| Sinonimia |
| *Véxase o texto* |

***Felis bieti*** é unha especie de mamífero carnívoro da familia dos félidos, subfamilia dos felinos e tribo dos felininos, pertencente ao xénero *Felis*, coñecido na bibliografía internacional, entre outros, polo nomes de **gato chinés do deserto**, **gato montés chinés**, **gato sivestre chinés** e **gato de Biet**.

É un pequeno felino que vive no oeste da China, concretamente no Tíbet, Qinghai, Gansu e Sichuan.

Características
---------------

Trátase dun animal similar ao gato montés europeo (*Felis silvestris silvestris*), con que comparte tamaño (80 cm de longo, máis 35 cm de cola), pero do que se pode diferenciar facilmente pola cor da pel. A pelaxe é bastante longa e de cor aren en todo o corpo, tornándose abrancazada no ventre. Sobre esta capa de fondo superpóñense aneis de cor escura nas patas e a cola, unha franxa escura ao longo do lombo, e raias verticais máis pálidas no corpo, que son difíciles de ver de loxe. O extremo das orellas presenta un *pincel* de pelos negros que recorda vagamente ao do caracal, o gato dos pantanos ou os linces, pero moito máis curto.

Bioloxía e ecoloxía
-------------------

O seu hábitat característico son as áreas secas poboadas de matogueira e árbores dispersas, pero nunca auténticos desertos (a pesar dun dos seus nomes vulgares). Estes animais son fundamentalmente nocturnos e aliméntanse de roedores, picas e aves pequenas. A pesar de encontrarse protexidos gobernamentalmente na China, moitos individuos morren debido ao envelenamento sistemático das picas, a súa principal presa.

Taxonomía
---------

### Descrición

A especie foi descrita en 1892 polo médico e zoólogo francés Henri Milne-Edwards nun traballo publicado na *Rev. Gen. Sci. Pures Appl*. **3**: 671.

### Etimoloxía

Para o xénero, véxase *Felis*.

O epíteto específico, *bieti*, deullo Milne-Edwards na honra de Félix Biet, misioneiro e naturalista francés.

### Sinónimos

Ademais de polo nome que lle impuxo Milne-Edwards, e actualmente considerado válido pola maioría dos autores, a especie coñeceuse tamén polos sinónimos:

* *Felis pallida* Büchner, 1892.
* *Felis subpallida* Jacobi, 1923.
* *Felis silvestris bieti* (Milne-Edwards, 1892).

### Nomes vulgares

Nos principais idiomas moerno a especie coñécese polos nomes de gato chinés do deserto, gato montés chinés e gato de Biet, coas adaptacións correspondentes ás diferentes linguas.

### Controversia taxonómica

En 2007 un estudo de ADN relizado por Driscoll e colboradores mostrou que simplemente existía un grao de diferenza xenética do tipo de subespecie con *Felis silvestris*, polo que propuxeron a súa inclusón dentro desta especie como *Felis silvestris bieti*. O mesmo opinban os expertos da Unión Internacional para a Conservación da Natureza (UICN),

Porén, desde 2017 de novo foi recoñecida como unha especie válida, debido a que é morfoloxicamente distinta dos gatos monteses. Por iso a UICN cambiou a súa antiga consideración.

Notas
-----

1. 1 2 3  Riordan, P. Sanderson, J. Bao, W. Abdukadir, A. & Shi, K. (2015): *Felis bieti*] na *Lista vermella* da UICN. Versión 2020-1. Consultada o 27 de maio de 2020.
2. 1 2 3 4  *Felis bieti* Milne-Edwards, 1892 en MSW.
3. ↑  *Felis bieti* Milne-Edwards, 1892 no ITIS.
4. 1 2  Driscoll, C. A.; Menotti-Raymond, M.; Roca, A. L.; Hupe, K.; Johnson, W. E.; Geffen, E.; Harley, E. H.; Delibes, M.; Pontier, D.; Kitchener, A. C.; Yamaguchi, N.; O'Brien, S. J. & Macdonald, D. W. (2007): "The Near Eastern Origin of Cat Domestication". *Science* **317** (5837): 519-523. Consultada o 14 de decembro de 2018.
5. ↑  Sanderson, J.; Mallon, D. P.; Driscoll, C.; Breitenmoser, U. & Breitenmoser-Wursten, C. (2008): *Felis silvestris ssp. bieti* Arquivado 03 de maio de 2011 en Wayback Machine. na *Lista vermella* da UICN. Versión 2010.4.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Felis bieti Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Felis bieti*** |

### Bibliografía

* Jackson, Peter & Adrienne Farrell Jackson (1996): *Les félins, toutes les espèces du monde*: París / Lausanne: Delachaux et Niestlé. La bibliothèque du naturaliste. ISBN 2-603-01019-0.
* Marion, Rémy; Catherine Marion, Géraldine Véron, Julie Delfour, Cécile Callou & Andy Jennings (2005): *Larousse des Félins*. París: Larousse. ISBN 2-03-560453-2.
* Walker, E. (1975): *Mammals of the World*. 2 Vols. Sixth edition. Baltimore e Londres: Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos

* Carnívoros
* Feliformes
* Félidos
* Felinos
* Felininos
* *Felis*

### Ligazóns externas

* *Felis bieti*. Chinese desert cat na ADW.
* *Felis bieti* Milne-Edwards 1892 na EOL.

|  |  |
| --- | --- |
| Control de autoridades | 
* Wd: Q204322
* AAT: 300310383

 |

|  |  |
| --- | --- |
| Identificadores taxonómicos | 
* ADW: Felis\_bieti
* EOL: 328664
* Fossilworks: 224044
* GBIF: 2435040
* iNaturalist: 569411
* IRMNG: 11269571
* ITIS: 183789
* IUCN: 8539
* MSW: 14000030
* NCBI: 458418
* Species+: 11144

 |